มีเพศสัมพันธ์หลังมีประจำเดือนแบบปล่อยในทุกครั้ง ต่อมาประมาณ1อาทิตย์ มีอาการเจ็บบริเวณรอบเต้านม หิวบ่อย และปัสสาวะบ่อย แต่ไม่มีอาการอาเจียนใดๆ และต่อมาเข้าสู่อาทิตย์ที่3 ยังไม่ถึงรอบเดือน แต่ตกขาวสีชมพู ออกมากะปริดกะปรอยไม่มาก พอวันต่อมามีประจำเดือนสีน้ำตาลออกมาพอสมควร และเปลี่นนเป็นสีแดง แบบนี้มีโอกาสท้องไหมค่ะ คืออยากมีน้องมากๆ
สวัสดีค่ะตกขาวมักเป็นสีขาวใส ไม่มีกลิ่นเหม็น แต่อาจมีลักษณะแตกต่างไปในแต่ละคน และแต่ละช่วงของรอบเดือนค่ะ หากปริมาณมากขึ้น สีเปลี่ยนไป เกิดกลิ่นไม่พึงประสงค์ขึ้น มีอาการคัน มีเลือดออกระหว่างรอบเดือน มีอาการเจ็บบริเวณท้องน้อย หรือเจ็บขณะปัสสาวะ อาจเป็นสัณญาณบ่งบอกว่ามีความผิดปกติของระบบสืบพันธ์ เช่น การติดเชื้อ เช่น เชื้อรา เชื้อแบคทีเรีย หรืออาจเกิดจากการแพ้ระคายเคืองต่าง ๆ ติ่งเนื้อบริเวณปากมดลูก เป็นต้น ในกรณีนี้ การเกิดตกขาวสีชมพูหรือสีน้ำตาลอ่อน ก็อาจเกิดตกขาวที่ปนเปื้อนกับเลือดในช่องคลอดก็เป็นได้โอกาสการตั้งครรภ์นั้นขึ้นกับช่วงเวลา จะสามารถคาดคะเนได้หากว่ามีประจำเดือนมาสม่ำเสมอเท่านั้น โดยไม่มีการใช้ฮอร์โมนหรือยาใด ๆ ที่ทำให้ประจำเดือนคลาดเคลื่อนไปจากปกติ โดยช่วงกลางรอบเดือนจะมีการตกไข่ ดังนั้นโอกาสตั้งครรภ์จะสูงกว่าช่วงอื่น ๆ โดยนับรอบประจำเดือนตั้งแต่ประจำเดือนมาวันแรก จนถึงก่อนประจำเดือนมาวันแรกของครั้งถัดไปค่ะแนะนำว่า หากยังสงสัย หรือมีอาการผิดปกติอื่นร่วมด้วย ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ